Brdo križeva
<s>Brdo križeva (litv Kryžių kalnas) je hodočasničko mjesto sjeverno od grada Šiauliaija u Litvi.</s><s>Na brdu se nalaze hiljade križeva.</s><s>Točan broj križeva je nepoznat, no procjenjuje se od 55.000 (1990. godine) i 100.000 (2006. godine).</s>

<s>Historija 
Prema arheološkim nalazima, na tom mjestu bio je u 14. vijeku dvorac livonskih vitezova.</s><s>Prvi križevi podignuti su u prvoj polovici 19. vijeka u spomen na žrtve poljskog ustanka u studenom 1831. godine, koji su tamo pokopani.</s><s>Tamo su pokopane i žrtve drugog poljskog ustanka, u januaru 1863. godine.</s><s>Početkom 20. vijeka tamo je bilo oko 100 križeva.</s>

<s>Zbog domaćih i stranih hodočasnika broj križeva je kontinuirano rastao.</s><s>U vrijeme kad je Litvanija bila dio Sovjetskog Saveza, komunistički režim pokušao je više puta uništiti Brdo križeva, jer im je ono bilo nepoćudno zbog vjerskih i nacionalnih simbola.</s><s>Prvi put su nekoliko križeva uništili buldožeri, 1961. godine, ali su ih mještani ponovno podigli.</s><s>Uslijedilo je još nekoliko pokušaja rušenja.</s><s>Nakon 1985. godine, vlasti su definitivno odustale od rušenja Brda križeva.</s>

<s>Papa Ivan Pavao II. posjetio je Brdo križeva 1993. godine.</s><s>Tamo je služio sv. misu, na kojoj je bilo oko 100 000 vjernika.</s><s>Danas je Brdo križeva hodočasničko mjesto brojnih turista i hodočasnika iz cijelog svijeta, koji pridonose postavljanju novih križeva i povećanju njihova broja.</s><s>Većina križeva su od drva, neki su od metala, plastike i kamena.</s><s>Na brdu je trenutno oko 100 000 križeva ne računajući male križiće.</s><s>Za Litvance, Brdo križeva predstavlja i spomen-mjesto otpora komunističkom režimu.</s>

<s>Nematerijalna svjetska baština 
Na UNESCO-vom popisu nematerijalne svjetske baštine u Evropi nalazi se baština - izrada križeva i simbolika.</s><s>Odluku o upisu donio je Međuvladin komitet za očuvanje nematerijalnog kulturnog nasleđa na zasjedanju koje je održano od 4 do 8 novembra 2008. god. u Istanbulu, Turska</s>

<s>Izvori</s>

<s>Religijska zdanja u Litvaniji
Katoličanstvo u Litvaniji
Križevi ili krstovi
Hodočašća
Nematerijalna svjetska baština u Litvaniji</s>

